ΓΡΑΠΤΗ ΕΡΩΤΗΣΗ E-2608/02

υποβολή: Rosa Migulez Ramos (PSE) προς την Επιτροπή

(18 Σεπτεμβρίου 2002)

Θέμα: Αυθαίρετες ακινητοποιήσεις αλιευτικών πλοίων της Ευρωπαϊκής Ένωσης από το Μαρόκο

Ολοένα και συχνότερα μαροκινά περιπολικά πλοία ακινητοποιούν αυθαίρετα αλιευτικά πλοία της Ευρωπαϊκής Ένωσης που αλιεύουν έξω από τα 200 μίλια της Αποκλειστικής Οικονομικής Ζώνης του Μαρόκου ή που επιστρέφουν από ψαρότοπους της Μαυριτανίας. Από τον Νοέμβριο του 2001, έξη ισπανικά αλιευτικά εφοδιασμένα με άδεια για να αλιεύουν στην Μαυριτανία (τα Τσομανουέλ, Λαμέιρο Ι, Δουδοέστε, Νουέβο Μαρία Λούρδες, Μπίγια δε Αγουιμές και τώρα το Μπιδουίδο) ακινητοποιήθηκαν αυθαίρετα κατά την επιστροφή τους από μαροκινά περιπολικά πλοία. Όλα αυτά κατά παράβασιν της Διεθνούς Σύμβασης για το Δίκαιο της Θάλασσας, το οποίο καθορίζει στο άρθρο 87 της αρχή της ελεύθερης πρόσβασης στην ανοιχτή θάλασσα και με το άρθρο 56 καθιερώνει την αρχή της ελεύθερης ναυσιπλοΐας σε αποκλειστικές οικονομικές ζώνες.

Την 1η Σεπτεμβρίου 2002, μαροκινά περιπολικά πλοία ακινητοποίησαν ένα κοινοτικό πλοίο αλιείας κεφαλοπόδων, το Μπιδουίδο, ενώ επέστρεφε στο λιμένα του Λας Πάλμας, αφού είχε αλιεύσει σε ψαρότοπους της Μαυριτανίας, βάσει της αλιευτικής συμφωνίας μεταξύ της Ευρωπαϊκής Ένωσης και της Μαυριτανίας. Το πλοίο Μπιδουίδο κρατείται σήμερα στον λιμένα της Ντάκλα (πρώην Μπίγια Θισνέρος, στην Δυτική Σαχάρα). Η κατηγορία του Μαρόκου κατά του Μπιδουίδο για παράνομη αλιεία στερείται βάσεως και σύμφωνα με όλες τις ενδείξεις το αλιευτικό πλοίο είναι θύμα αντιποίνων.

Τα κοινοτικά αλιευτικά που αλιεύουν στην περιοχή γίνονται συχνά αντικείμενο εκμετάλλευσης από τους επιβαίνοντες σε αυτά τα περιπολικά πλοία ή τους στρατιωτικούςπευθύνους των λιμένων όπου οδηγούνται. Οι πλοιοκτήτεςποχρεώνονται επίσης να καταβάλουνψηλό πρόστιμο προκειμένου να μην ακινητοποιηθεί στους λιμένες αυτούς το πλοίο τους επί πολλούς μήνες, εν αναμονή της δίκης. Είναι εντελώς απαράδεκτο πέραν του τέλους που καταβάλουν οι πλοιοκτήτες για την έκδοση της αδείας ώστε να αλιεύουν σε μαυριτανικούς ψαρότοπους (και τούτο πέραν της κοινοτικής οικονομικής αντιστάθμισης για τις αλιευτικές δυνατότητες που καθορίζονται από την συμφωνία), να είναιποχρεωμένοι να καταβάλουν και άλλα τέλη στους μαροκινούς.

Σε ποια διαβήματα έχει προβεί ή σκοπεύει να προβεί η Επιτροπή προς το Μαρόκο για να σταματήσει την καταδίωξη αυτή των κοινοτικών αλιευτικών πλοίων που αλιεύουν βάσει της συμφωνίας μεταξύ της Ευρωπαϊκής Ένωσης και της Μαυριτανίας·

Σε ποιες ενέργειες προβαίνει η Επιτροπή προκειμένου να εγγυηθεί στον κοινοτικό στόλο ότι μπορεί να αλιεύει σε ανοιχτή θάλασσα χωρίς να δέχεται παρενοχλήσεις από τα μαροκινά περιπολικά πλοία· Έχει σκεφθεί η Επιτροπή να ζητήσει την παρέμβαση του Δικαστηρίου του αρμοδίου για το δίκαιο της θάλασσας ώστε να εξασφαλισθεί η δραστηριότητα των κοινοτικών αυτών αλιευτικών πλοίων που έχουν την άδεια να αλιεύουν σε ψαρότοπους της Μαυριτανίας, βάσει διεθνούς συμφωνίας πουπέγραψε η Κοινότητα· Έχει καταθέσει η Επιτροπή κάποια διαμαρτυρία στην μαροκινή κυβέρνηση για τις καταχρηστικές αυτές ενέργειες·

Κοινή απάντησητου κ. Fischler εξ ονόματος της Επιτροπήςστις γραπτές ερωτήσεις E-2608/02 και E-2612/02

(25 Οκτωβρίου 2002)

Η κατάσχεση ισπανικών σκαφών αποτελεί ζήτημα το οποίο δενπάγεται στις αρμοδιότητες των Κοινοτήτων, οφείλει δε να επιλύεται σε διμερές πλαίσιο. Η Επιτροπή στηρίζει μια λύση με βάση το διάλογο. Διεξήγαγε έρευνα με τις αρχές του Μαρόκου, οι οποίες βεβαίωσαν ότι θα εξακολουθήσουν να διατηρούν στενή επαφή με τις ισπανικές ομολόγους των, για το χειρισμό μεμονωμένων περιπτώσεων κατά το δυνατόν ταχύτερα και ομαλότερα.

Η Επιτροπή εκφράζει την ευχαρίστησή της που στο μεταξύ επιλύθηκε το ζήτημα και το σκάφος αποδεσμεύθηκε.